

***НЧ „ ПРОБУДЯ – 1927г“ С. БОЛЯРЦИ , ОБЩ. САДОВО***

***КУЛТУРЕН КАЛЕНДАР ЗА 2022ГОД.***

Днес, народното читалище е пример за устойчива културна институция със специфична мисия за съхранение и развитие на традиционните ценности на българската нация и за укрепване на гражданското общество.

Просветната дейност в с. Болярци започва още в далечната 1927 год. , когато е основано читалището наречено „Пробуда“, каквото име носи и днес.

**Основни цели на читалището**

Развитие и укрепване на читалището, като местен общностен център с културно – просветна, социална и гражданска функции. Превръщане на Читалището в съвременен ефективен център, предлагащ удволетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество. Основната цел на програмата е, читалището да продължи партньорството си с Общината, училища, ЦДГ, местната власт и местната общност с намиране път към работещите хора за привличане в дейности. Разнообразяване и обогатяване живота на местното население. Запазване на родовата памет и съхраняване на традициите с цел предаване на нематериалното културно наследство на следващите поколения. Подпомагане на традиционните читалищни дейности и търсене на нови съвременни форми за тяхното развитие и предаване. Разширяване обхвата и повишаване качеството на читалищната дейност – художествена, библиотечна, музейна, ориентирани към интересите на хората.

**Задачи**

1. Привличане на нови членове на читалището, увеличаване на неговия състав.
2. Привличане на повече млади хора в творческите състави и клубове, създаване на нови и организиране на техните изяви.
3. Продължаване на установените партньорства.
4. Поддържане на читалищната библиотека като съвременен информационен център.
5. Продължаване дейността по обновяване на библиотечния фонд чрез дарения и закупуване на нови книги, съобразно финансовите възможности на читалището.
6. Организиране на прояви, свързани с традиционния битов и православен календар.

**Библиотека**

Библиотечната дейност е една от основните дейности на читалището.

Тя ще е насочена към:

1. Превръщане на библиотеката в съвременен обществен

информационен център за местното население.

2. Поддържане и обогатяване на библиотечния фонд.

3. Подобряване работата с читателите.

4. Организиране на мероприятия за честване на исторически събития.

5. Обогатяване и обновяване материалната база, на сценичните

реквизити, носии и озвучителна техника.

1. Редовно водене и поддържане на библиотечната документация ,

както и изготвяне на годишни отчети за дейността и .

**Дейности и мероприятия организирани от читалището през 2019г.**

**м. ЯНУАРИ**

- Пресъздаване на обичая „Мяукане“ характерен само и единствено за село Болярци.

Организатори: Читалище и Библиотека

– Обичай „Бабин ден“ – пресъздаване на ритуал „поливане на бабата/акушерката/.

Организатори: Читалище и Библиотека

**м.** **ФЕВРУАРИ**

– Честване празника „Трифон зарезан“ – конкурс за най-добро домашно вино.

Организатори: Читалище и Библиотека

– Детска работилница „Сръчни ръце“ - изработване на мартенички.

Организатори: Читалище и Библиотека

**м.** **МАРТ**

– Закичване на читателите с мартеници направени от децата от Детска работилница „Сръчни ръце“.

Организатори: Читалище и Библиотека

- Честване 3-март националния празник на Република България – тържествена програма пред паметника на Васил Апостолов.

Организатори: Читалище , Библиотека , Кметство , ОУ „Г.С.Раковски“

- Ден на самодееца – парти на любителските състави /хор за народни песни и женски танцов състав/ към НЧ „Пробуда – 1927г.“

Организатори: Читалище и Библиотека

- Честване международния деня на жената – женско парти .

Организатори: Читалище и Библиотека

- Работилница „Сръчни ръце“ - изработване на пролетни рисунки и картички.

Организатори: Читалище и Библиотека

– Първа пролет – „Пролет иде“ – парти в пенсионерски клуб „Площада“

Организатори: Читалище и Библиотека

- Отчетно събрание

Организатори: Читалищното настоятелство

**м. АПРИЛ**

- Седмица на книгата – „Сладкодумни страници“ час на приказката и оцветяване на картинки с герои от изестни приказки.

Организатори: Читалище и Библиотека

- Работилничка за великденски яйца.

Витрина – ВЪЗКРИСЕНИЕ ХРИСТОВО – ВЕЛИКДЕН

Организатори: Читалище и Библиотека

- Текущ „Вече сме читатели“ – записване на първокласниците за читатели в библиотеката.

Организатори: Библиотека

**м. МАЙ**

- Гергьовден и празник на селото.

Организатори: Читалище , Библиотека и Кметство

– Международен ден на музеите – отворени врати на двата музея Исторически и Етнографски.

Организатори: Читалище и Библиотека

– Тържествен концерт по случай Деня на българската просвета и култура и славянската писменост – Съвместно с учениците от ОУ „Г.С.Раковски“.

Организатори: Читалище , Библиотека и ОУ „Г.С.Раковски“

- Вземане на участие на ГНП „Болярки“ и ГНТ „Българъ“ в майските празници на община Садово.

Организатори: Читалище , Група за Народни Песни и Група за Народни Танци

- Участие на ГНП „Болярки“ и ГНТ „Българъ“ в празника на Цалапишкия бабек и вино в с. Цалапица.

Организатори: Читалище , ГНТ и ГНП

**м.** **ЮНИ**

– 1-ви юни - Ден на детето – празник на най-малките читатели в библиотеката. Рисунка на асфалт.

Организатори: Читалище и Библиотека

- Участие на ГНП „Болярки“ и ГНТ „Българъ“ на Международен фестивал в гр. Приморско или гр. Китен.

Организатори: Читалище , ГНТ и ГНП

**м. ЮЛИ**

- Участие на ГНП „Болярки“ и ГНТ „Българъ“ в ЕВРОФОЛК „Жива вода”, гр.Хисаря .

Организатори: Читалище , ГНТ и ГНП

- Участие на ГНП „Болярки“ и ГНТ „Българъ“ в НАРОДЕН ФЕСТИВАЛ „ Богородична стъпка“ – Старозагорски минерални бани.

Организатори: Читалище , ГНТ и ГНП

**м. АВГУСТ**

- Рисунки на асфалт за финал на летните забавления.

Организатори: Читалище и Библиотека

- акция за събиране на невърнати книги.

Организатори: Читалище и Библиотека

**м. ОКТОМВРИ**

- Международен ден на възрастните хора – поздравителен адрес до Пенсионерската организация и двата Пенсионерски клуба.

Организатори: Читалище и Библиотека

- Участие на ГНП „Болярки“ и ГНТ „Българъ“ на Фестивала „Чуйте Девин“ , гр. Девин.

Организатори: Читалище , ГНТ и ГНП

**м. НОЕМВРИ**

– Ден на Будителите – участие на ОУ „Г.С.Раковски“.

Организатори: Читалище , Библиотека и ОУ „Г.С.Раковски“

- Текущ – Подреждане и прочистване на библиотечния фонд.

Организатори: Библиотекар

**м. ДЕКЕМВРИ**

- Конкурс за най – оригинално писмо да Дядо Коледа.

Организатори: Читалище и Библиотека

**Председател: …………………………**

**НЧ „ ПРОБУДЯ – 1927г“ С. БОЛЯРЦИ , ОБЩ. САДОВО**

4114 с. Болярци, ул. „9-та” № 1, тел: 0894360631

**e-mail:** [**lateva@abv.bg**](mailto:lateva@abv.bg) **и biblioteka probyda@a**



**Отчет за дейността на читалището за 2021 година**

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

От своето съществуване Народно читалище „Пробуда - 1927”, с. Болярци се е превърнало в основна клетка на културата със свое място и роля в живота на местната общност. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на читалището е винаги свързана с променящите се социално-икономически условия в общността, изменящите се ценности и потребности на хората.

Управляващ орган на читалището е читалищното настоятелство, което се състои от пет члена, с председател Марина Григорова Георгиева.

Епидемията от Covid 19 ограничи цялостната работа на читалището и по тази причини във всеки елемент от дейността се забелязва намаляване: организиране и участие в инициативи, библиотечна дейност и посещения на мероприятия.

**Основните функции и задачи които стояха пред институцията бяха:**

* Затвърждаване позицията на читалището като водещо културно средище.
* Обогатяване на културния живот с традиционни и нови форми
* Развитие на библиотечната дейност
* Превръщане на читалището в информационен център
* Съхраняване на народните обичаи и традиции
* Развитие и подпомагане на любителското художествено творчество
* Работа по проекти
* Партниране с местното самоуправление за развитието на културните процеси.

Въпреки ограниченията някои от функциите бяха изпълнени.

**По отношение на заложените приоритетни задачи за изминалия отчетен период, които бяха:**

- Поддържане на читалищната библиотека

* Обогатяване и развитие на любителското художествено творчество.
* Участие в концерти, фестивали и други културни мероприятия на територията на общината и страната.
* Кандидатстване, разработване и реализиране на проекти.
* Обогатяване на формите и дейностите за съхраняване и популяризиране на културно историческото наследство.

Някои от тях не беше възможно да се изпълнят или обогатят.

**ДЕЙНОСТИ:**

**Библиотечна и информационна дейност**

Една от основните дейности на читалището е библиотечната дейност. Основната ѝ цел е привличане на читатели от най- ранна детска възраст. Читалищната библиотека е една от работещите библиотеки в Общината. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката. Но всъщност основната причина за намаляване броя на читателите е липса на навици за четене. Именно за това, вниманието е насочени към най-малките – децата от Детска градина „Първи юни” и ОУ „Г.С.Раковски“, с цел възпитаване на любов към книгата и четенето.

Библиотечния фонд:

* Книжен фонд 7623 книги /към 31.12.2021год./
* Читатели – 372, от които деца от начална и средна степен 244
* Брой посетители – 386 / в това число за дома – 501, в читалнята – 10 /
* Набавени – 64 /дарения/
* Новорегистрирани читатели – 11.

**Художествено - творческа дейност**

В НЧ „Пробуда - 1927” функционират следните самодейни колективи:

– **Женски танцов клуб ” Българъ”** с хореографи – Лилия Вукадинова и Георги Кръстев. Участници 16, от тях 13 възрастни /жени/ и 3 деца на възраст от 10 до 15г.

- **Група за народни песни** **„Болярки“** с ръководител - Бистра Цончева. Участници - 8

- **Индивидуален изпълнител на народни песни** – детска възрастова група Велиана Костадинова.

Техните участия бяха много ограничени поради наложените мерки. Всички те налагат своето активно присъствие и дават приноса си за разгръщане на широк спектър от разнообразни културни инициативи в селото и извън него.

Регионални изяви:

- Участие и награда на ЖТС „Българъ“ и индивидуалното изпълнение на Велиана Костадинова в „Празника на Цалапишкия бабек и вино“ с. Цалапица /м. май/

- Участие на ЖТС „Българъ“ , ГНП „Болярки“ и индивидуалното изпълнение на Велиана Костадинова на фестивала в с. Бъта /юли/.

- Участие на ЖТС „Българъ“ в две маратони надиграване организирани в гр. Пловдив /м. август/.

**Културно - масови мероприятия:**

Дейността на читалището през 2021год.бе концентрирана основно в рамките на дейностите, планирани в културния календар на читалището..

Традиционно проявите в него са организирани в партньорство между читалище, кметство, детска градина, училище и пенсионерски клуб.

Основни прояви от календара, реализиран през 2021год. са:

- Пресъздаване на обичая „Мяукане“ – м. януари

- „Бабин ден“ – пресъздаване на ритуала Поливане на бабата/акушерката/ - м. януари

- Честване празника „Трифон Зарезан“ – конкурс за най-добро домашно вино – м. февруари.

- Честване 3-ти март националния празник на РБългария– празника се проведе пред паметника на загиналите от с. Болярци герои във войните с поднасяне на цветя и венци , съвместно с кметството и децата от училището – м. март

- Осми март и Денят на самодееца се проведоха заедно – художествените колективи изнесоха богата програма – м. март

- 1-ви юни Ден на детето – празник на детето. Рисунка на асфалт. – м. юни

**Материално техническа база**.

По отношение на материално – техническата база, нейното обновяване и поддръжка е важно условие за развитието на читалищната дейност. През годината Община Садово реализира значителни ремонтни дейности по сградата. Едно от помещенията на библиотеката се нуждаят от ремонт.

Въпреки намалената дейност на читалището, през изминалата 2021год. заради епидемичната обстановка в страната , се реализираха много малко дейности. Надяваме се през 2022 година, при отпадане на мерките, и назначаване на библиотекар да се активизира читалищната дейност. Всъщност за постигане на резултати можем да говорим при увеличаване броя на самодейците. Нашите самодейци са малко на брой, които изнасят цялата тежест като участници в по няколко самодейни състава. На всички, които участват с ентусиазъм в читалищната дейност, изказваме своето уважение и благодарност. И нека със своя пример да заразят и нови участници в читалищните дела.

Председател: